Abiy Ahmed

Abiy Ahmed Ali (, ; lahir 15 Ogos 1976) ialah seorang ahli politik dari Habsyah yang berkhidmat sebagai Perdana Menteri negara tersebut yang terkini sejak 2 April 2018.

Beliau telah dianugerahkan Hadiah Keamanan Nobel pada tahun 2019 sebagai pengiktirafan atas usaha beliau bagi pihak negaranya menyelesaikan konflik berlarutan dengan pihak negara Eritrea yang berjiranan.

Pada Oktober 2021, Abiy Ahmed secara rasmi mengangkat sumpah untuk penggal 5 tahun kedua.

Awal hidup dan pendidikan 
Abiy Ahmed lahir di Beshasha, Provinsi Kaffa (kini Zon Jimma, Kawasan Oromia), pada 15 Ogos 1976. Ayahnya Ahmed Ali merupakan seorang penganut Islam berbangsa Oromo (dan mempunyai empat orang isteri), manakala ibunya Tezeta Wolde merupakan penganut Kristian mazhab Ortodoks berbangsa Amhara. Ahmed mempunyai tiga isteri lain hasil perkahwinan poligami - Abiy merupakan anak ke-13 hasil perkahwinan ini dan anak keenam dan bongsu dari Tezeta.

Kerjaya tentera 
Beliau menyertai pihak pemberontak menentang rejim Derg pimpinan Mengistu Haile Mariam ketika berusia 17 tahun.

Pada tahun 1995, beliau menyertai delegasi Pasukan Pengaman Pertubuhan Bangsa-Bangsa Bersatu ke Kigali, Rwanda bagi memerhatikan keadaan di sana berikutan suatu pembunuhan beramai-ramai yang berlaku di negara tersebut. Ketika perang saudara antara pihak-pihak Eritrea dan Habsyi tercetus dari tahun 1998 hingga 2000, beliau mengetuai suatu badan perisikan yang bekerja menembusi dan memerhatikan kedudukan dalam tentera pihak lawan.

Kerjaya politik awal 
Beliau memulakan kerjaya politiknya sebagai seorang anggota dalam Parti Demokratik Oromo - salah satu parti utama dalam pakatan Barisan Demokrasi Revolusi Rakyat Habsyah. Beliau segera menjadi ahli jawatankuasa pusat partinya serta ahli kongres jawatakuasa eksekutif pakatan politik tersebut.

Pada 2 April 2018, Abiy dilantik oleh Dewan Perwakilan Habsyi dan mengangkat sumpah sebagai Perdana Menteri Habsyah.

Pemerintahan 
Pada Jun 2018, pemerintah pimpinannya mengumumkan penswastaan besar-besaran terhadap syarikat milik negara serta pembebasan beberapa sektor ekonomi yang utama dalam negara tersebut.

Rujukan

Pautan luar 

 Perdana Menteri Habsyah